Diari Oficial de la Generalitat Valenciana


Sumari del DOGV 6925, del 18-12-2012 (2012/11079)

Resolució de 10 de desembre de 2012, de la Conselleria d'Infraestructures, Territori i Medi Ambient, relativa a la suspensió de la licitació número 2012/26/31PIP. Adequació i recuperació mediambiental de l'entorn del barranc de les Foietes de Benidorm, mentre es convalida l'esmena detectada en el projecte.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6925

Data del DOGV
:   18-12-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/11936


Data del document
:   10-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Resolució de 10 de desembre de 2012, de la Conselleria d'Infraestructures, Territori i Medi Ambient, relativa a la suspensió de la licitació número 2012/26/31PIP. Adequació i recuperació mediambiental de l'entorn del barranc de les Foietes de Benidorm, mentre es convalida l'esmena detectada en el projecte. [2012/11268]  
Mitjançant Resolució de data 22 d'octubre de 2012, es va aprovar l'expedient de contractació «Adequació i recuperació mediambiental de l'entorn del barranc de les Foietes de Benidorm» i es va disposar l'obertura del procediment de licitació.   
Així, el 26 de novembre de 2012 es va enviar l'anunci de licitació al Diario Oficial de la Unió Europea, i es va publicar en el DOCV el 30 de novembre de 2012; el termini de presentació d'ofertes finalitzarà el 7 de gener de 2013.   
Per mitjà d'un escrit de la Direcció General d'Obres Públiques, Projectes Urbans i Habitatge de data 4 de desembre de 2012 es comunica que s'ha detectat un error rellevant en el projecte de l'obra objecte de licitació i, per tant, és necessària la paralització temporal de la licitació fins a l'esmena del projecte objecte de licitació.   
De conformitat amb allò que disposa l'article 33 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, són causes d'anul·labilitat de dret administratiu les altres infraccions de l'ordenament jurídic i, en especial, les de les regles contingudes en esta llei, de conformitat amb l'article 63 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Segons l'indicat article 63.1 són anul·lables els actes de l'Administració que incórreguen en qualsevol infracció de l'ordenament jurídic, inclús la desviació de poder, i en el seu apartat segon disposa que, no obstant això, el defecte de forma només determinarà l'anul·labilitat quan l'acte no tinga els requisits formals indispensables per a aconseguir el seu fi, o done lloc a la indefensió de les persones interessades.  
L'article 67 del mateix cos legal establix que l'Administració podrà convalidar els actes anul·lables, esmenant-hi els vicis que tinguen. L'acte de convalidació tindrà efecte des de la seua data, excepte allò que s'ha disposat anteriorment per a la retroactivitat dels actes administratius.  
  
La consellera d'Infraestructures, Territori i Medi Ambient és competent per a adoptar esta resolució en virtut de les facultats que li conferix l'article 28 de la Llei 5/1983, de 30 de desembre, del Consell.  
  
Vistos els preceptes legals esmentats i la resta de disposicions de general i pertinent aplicació, resolc:  
Suspendre la licitació de l'expedient d'Adequació i recuperació mediambiental de l'entorn del barranc de les Foietes de Benidorm, mentre es convalida l'esmena detectada en el projecte.   
Contra esta resolució, que posa fi a la via administrativa, podrà interposar-se un recurs potestatiu de reposició davant de la consellera, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
Tot això, sense perjuí que puga exercitar-se qualsevol altre recurs que es crega oportú.  
  
València, 10 de desembre de 2012.- La consellera d'Infraestructures, Territori i Medi Ambient: Isabel Bonig Trigueros.